PMIndiaData/PMIndiaSum huggingface dataset:
ছট কুহ্মৈ লাকপদা প্রধান মন্ত্রীনা মীয়াম তরাম্না ওকখ্রে

ছট কুহ্মৈ লাকপদা প্রধান মন্ত্রী শ্রী নরেন্দ্র মোদীনা লৈবাক অসিগী মীয়াম তরাম্না ওকখ্রে। ত্বিৎ অমদা প্রধান মন্ত্রীনা হায়খি; “নুমিৎ অমসুং মহৌশা লাইরেম্বী ইরাৎপগী থৌরম মহাপর্ব ছট লাকপদা ইরৈচা পুম্নমক থম্মোয় শেংনা তরাম্না ওকচরি। ভাগবন ভাস্করগী মশেক-মঙাল অমসুং ছটি মাইয়াগী থৌজালদগী মীওই খুদিংমক্কী পুন্সি মতম পুম্নমক্তা মঙাল লৈনা হিংবা ওইরসনু”।
প্রধান মন্ত্রী, শ্রী নরেন্দ্র মোদী অমসুং ফ্রেঞ্চ রিপব্লিক্কী প্রেসিদেন্ত, হিস এক্সেলেন্সী ইমান্যুএল মেক্রোনগী মরক্তা ফোনদা ৱারী শানবা

প্রধান মন্ত্রী, শ্রী নরেন্দ্র মোদীনা ঙসি ফোনদা ফ্রেঞ্চ রিপব্লিক্কী প্রেসিদেন্ত, হিস এক্সেলেন্সী ইমান্যুএল মেক্রোনগা ৱারী শানখ্রে। লুচিংবা অনি অসিনা য়ুক্রেনদা হৌজিক-হৌজিক লৈরিবা ফিভম অসিগী মতাংদা খন্নখি। মখোয়না য়ুক্রেনদা লেপ্তনা চত্থরিবা লান অমসুং মীওইবা খুনাইগী ফৎলক্ত্রিবা ফিভমগী মতাংদা মখোয়গী অৱাবশিং অদুবু শরুক য়ামিন্নখি। প্রধান মন্ত্রী মোদীনা খৎন-চৈনবা অদুবু য়াম্না থুনা লেপ্নবা অমসুং ৱারী-ৱাতাই শানদুনা শন্দাইননবগীদমক্তা ভারতনা তত্তনা তৌখিবা আপীল অদুবু অমুক্কসু হন্না হায়খি। মহাক্না ইন্তর্নেস্নেল লো, য়ু.এন. চার্তর অমসুং রাজ্য কুদিংমক্কী তেরিতিরিয়েল ইন্তেগ্রিতী অমসুং সোভরেনতীগীদমক্তা ইকাইখুম্নবনা হৌজিক্কী ৱার্ল্দ ওর্দরবু হেন্না মপাঙ্গল কনখৎহল্লি হায়বা ভারতকী থাজবা অদুবু মরু ওইনা পনখি। প্রধান মন্ত্রীনা পার্তী অনিমক্কী মরক্তা ৱারী-ৱাতাই শানবা অসিবু তরাম্না ওকখি অমসুং নিংখা তম্না অমসুং অথিংবা–অপনবা লৈতবা হ্যুমেনিতেরিয়ন এক্সেস লৈহনবা অমসুং মীশিংগী মরক্তা য়াম্না কোম্না চৎথোক-চৎশিন য়াবগী মরু ওইবা অসিগী মতাংদা য়াম্না মরু ওইনা পনখি। প্রধান মন্ত্রীনা প্রেসিদেন্ত মেক্রোনদা ইরাং থোক্লিবা মফমশিংদগী প্রাজাশিংবু লৌথোক্নবা অমসুং মসিনা শোকহল্লবা মীশিংগীদমক্তা হিদাক-লাংথকশিং য়াওনা অথুবা মতমদা রিলীফ সপ্লাইশিং থানবা ভারতনা হোৎনরিবশিং অদুগী মতাংদা খঙহনখি।
পি.এম.না গেহু সপ্লাই, স্তোকশিং অমসুং এক্সপোর্তশিং তৌবগী ফীভম য়েংশিন্নবা মীফম অমা ময়াই তাংবল লৌদুনা পাংথোকখ্রে

প্রধান মন্ত্রী নরেন্দ্র মোদীনা গেহু সপ্লাই, স্তোক অমসুং এক্সপোর্তশিং তৌবগী তোঙান তোঙানবা হীরমশিং য়েংশিন্নবা মীফম অমা ময়াই তাংবল লৌদুনা পাংথোকখ্রে। পি.এম. ইসুশিং অসিদা অকুপ্পা মরোল য়াওবা প্রজেন্তেসন অমা পীখি। মহাক্না শাবা হেনগৎলকপনা মরম ওইদুনা মার্চ-এপ্রিল ২০২২দা মহৈ মরোং পুথোকপদা পীরিবা শাফুগী মতাংগী শম্লপ্পা ৱারোল থমখি। গেহু লৈশিনবা অমসুং এক্সপোর্ত তৌবগী ফীভমগী মতাংদা য়েংশিনখি। ভারতকী লৌউ-শিংউগী পোত্থোকশিং দিমান্দ তৌবা হেনগৎলক্লিবা অসি য়েংলগা ভারতনা চানবা মহৈ মরোংশিং অমসুং অতোপ্পা লৌউ-শিংউগী পোত্থোকশিংগী হৌরকফম অমা ওইহন্নবা ক্বালিতী নোর্মশিং অমসুং স্তেন্দর্দশিং চৎননবা লৌখৎপা য়াবা খোঙথাং খুদিংমক লৌখৎনবা মহাক্না য়াথং পীখি। মহাক্না লৌমীশিংদা পীবা য়াবা মতেং খুদিংমক পীনবা ওফিসিএশিংদা খংহনখি। পি.এম.না লৌমীশিংদা কান্নবা পীরিবা হৌজিক ওইরিবা মার্কেৎ রেতশিংগী মতাংদা শম্লপন্না পনখি। মীফম অসিদা পি.এম.গী প্রিন্সিপাল সেক্রেতরী, এদভাইজরশিং, কেবিনেৎ সেক্রেতরী, ফুদ অমসুং পি.দি.এস. অমসুং লৌউ-শিংউ বিভাগকী সেক্রেতরীশিংসু শরুক য়াখি।
প্রধান মন্ত্রীনা শ্রী অতল বিহারী ভাইজপায়ীনা লৈখিদবা নুমিত্তা মফমদা ইকায় খুম্নবা উৎখ্রে

ঙসি প্রধান মন্ত্রী শ্রী নরেন্দ্র মোদীনা শ্রী অতল বিহারী ভাইজপায়ীগী লৈখিদবা নুমিত্তা মফমদা ইকায় খুম্নবা উৎখ্রে। প্রধান মন্ত্রীনা হায়খি, “নুংশিজরবা অতলজীনা লৈখিদবা নুমিত্তা মফমদা ইকায় খুম্নবা উৎচরি। ভারতনা মতম পুম্বদা, মহাক্না লৈবাক অসিবু চাউখৎহন্নবা পায়খৎলম্বা থবক থৌরম খুদিংমক নীংশিংদুনা লৈরগনি”।
কেবিনেতনা ০১.০১.২০২২দগী কেন্দ্র সরকারগী কর্মচারিশিংদা দ্যরনেস এলোৱেন্স অমসুং পেন্সনরশিংদা দ্যরনেস রিলীফকী অহেনবা ইন্সতোলমেন্ত অমা থাদোকপদা অয়াবা পীখ্রে

প্রধান মন্ত্রী, শ্রী নরেন্দ্র মোদীনা থৌবুরেল ওইদুনা পাংথোকখিবা কেন্দ্রগী কেবিনেতনা ০১.০১.২০২২দগী কেন্দ্র সরকারগী কর্মচারিশিংদা দ্যরনেস এলোৱেন্স (দি.এ.)অমসুং পেন্সনরশিংদা দ্যরনেস রিলীফ (দি.আর.)গী অহেনবা ইন্সতোলমেন্ত অমা থাদোকপদা অয়াবা পীখ্রে, হায়রিবা অসি মমল হেনগৎলকপা অসিগীদমক্তা কোমপেন্সেত তৌনবগীদমক্তা হৌজিক লৈরিবা বেসিক পে/পেন্সনগী ৩১%গী মথক্তা ৩% হেনগৎপনি। হেনগৎলক্লিবা অসি ৭শুবা সেন্ত্রেল পে কমিসনগী রিকমেন্দেশনশিং অদুদা য়ুমফম ওইবা, ময়াম্না য়ানরবা ফোর্মুলা অদুগী মতুং ইন্ননি। দ্যরনেস এলোৱেন্স অমসুং দ্যরনেস রিলীফ অনিমক অসিনা মরম ওইরগা এক্সচেকরদা ওইবা অপুনবা ইমপেক্ত অদু চহি অমদা লুপা করোর ৯,৫৪৪.৫০ ওইগনি। মসিনা কেন্দ্র সরকারগী কর্মচারি লাখ ৪৭.৬৮ অমসুং পেনস্নর লাখ ৬৮.৬২ মুক্তা কান্নবা পীরগনি।
অফবা থবকশিংগীদমক স্পেস শীজিন্নবা অমসুং থিজিনবগী লমদা ভারত অমসুং সাও তোমে এন্দ প্রিন্সিপে অনিগী মরক্ত মতেং পীন্নবা ফ্রেমৱার্ক এগ্রিমেন্ত লৈনবা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অফবা থবকশিংগীদমক স্পেস শীজিন্নবা অমসুং থিজিনবগী লমদা ভারত অমসুং সাও তোমে এন্দ প্রিন্সিপে অনিগী মরক্ত মতেং পীন্নবা ফ্রেমৱার্ক এগ্রিমেন্ত লৈনবা য়ারে । ফ্রেমৱার্ক এগ্রিমেন্ত অদু নিউ দিল্লিদা ২০১৮গী সেপ্তেম্বর ৭দা খুৎয়েক পীনখিবনি । চাউরাকপা মশকশিং : i. ফ্রেমৱার্ক এগ্রিমেন্ত অদুনা পৃথিবীগী রিমোত সেন্সিং, সেতিলাইত কম্মুনিকেসন, সেতিলাইত নেভিকেসন, স্পেস সাইন্স অমসুং আউত্তর স্পেস থিজিনবগী লমদা অনৌবা রিছাস অমসুং শীজিন্নবগী থবকশিংদা মতেং পীনবা হেনগৎহনগনি । ii. মসিগী ফ্রেমৱার্ক এগ্রিমেন্ত অসিনা মীওইবা খুন্নাইগী য়াইফনবা স্পেস তেক্নোলোজিশিং শীজিন্নবগী লমদা পুন্না থবক পায়খৎমিন্নবদা মতেং পাংগনি । অসুম্না লৈবাক অনিগী লমদমশিং অমসুং মীওই কাংলুপ খুদিংমক কান্নবা ফংহনগনি । অচৌবা ইথিল : ফ্রেমৱার্ক এগ্রিমেন্ত অসিনা পৃথিবীগী রিমোত সেন্সিং, সেতিলাইত কম্মুনিকেসন, সেতিলাইত নেভিকেসন, স্পেস সাইন্স অমসুং আউত্তর স্পেস থিজিনবগী লমদা অনৌবা রিছাস অমসুং শীজিন্নবগী থবকশিংদা মতেং পীনবা হেনগৎহনগনি । মসিগী ফ্রেমৱার্ক এগ্রিমেন্ত অসিনা মীওইবা খুন্নাইগী য়াইফনবা স্পেস তেক্নোলোজিশিং শীজিন্নবগী লমদা পুন্না থবক পায়খৎমিন্নবদা মতেং পাংগনি । অসুম্না লৈবাক অনিগী লমদমশিং অমসুং মীওই কাংলুপ খুদিংমক কান্নবা ফংহনগনি । নুঙগীৱারোল : i. সাও তোমে এন্দ প্রিন্সিপেনা স্পেসকী লমদা ভারতকা মতেং পীনবা পাম্‌লিবা অসিগী মতাংদা মপান থৌরম মন্ত্রলয় (নবেম্বর ২০১৭) আমসুং নেসনেল সেকুরিতি কাউন্সিল সেক্রেতরিয়েত-এন এস সি এস(জনৱারি ২০১৮)না দিপার্তমেন্ত ওফ স্পেস(দি ও এস)তগী পাউখুম পীরক্নবা খঙহল্লি । ভারতনা সাও তোমে এন্দ প্রিন্সিপেদা সেতিলাইত ত্রেক্কিং স্তেসন অমা লিংখৎনবা খন্নরি অমসুং মসিগী চংগদবা শেনফম অমসুং সাও তোমেগী লম্মিৎ-তুমিৎগী ফিবম ইসরোনা অহানবগী ওইনা য়েংশিনখ্রে অমসুং সাও তোমে এন্দ প্রিন্সিপেদা ভারতকী সেতিলাইত গ্রাউন্দ স্তেসন অমা লিংখৎপা অমসুং মদুগী চংগদবা শেনফমগী মতাংদা এন এস সি এসতা পাউদমখি । ii. ইসরোগী মাইকৈদগী মসিগী চেয়রমেন্না মহুৎশীনদুনা অমসুং সাও তোমে এন্দ প্রিন্সিপেগী মাইকৈদগী মসিগী মপান থৌরমগী মন্ত্রীনা মহুৎশীনদুনা সাও তোমে এন্দ প্রিন্সিপেদা ভারতকী সেতিলাইত গ্রাউন্দ স্তেসন অমা লিংখৎনবা লেত্তর ওফ ইন্তেন্ত (এল ও আই ) অমা ২০১৮গী মার্চগী অরোইবা চয়োলদা খুৎয়েক পীনখি । iii. সাও তোমে এন্দ প্রিন্সিপেগী ওথোরিতিনা চেবাউ পীরকপদগী ইসরোগী কাংবু অমা সাও তোমে এন্দ প্রিন্সিপেদা চৎতুনা গ্রাউন্দ স্তেসন শানবা চুনবা মফম মশক খঙদোকখি । গ্রাউন্দ স্তেসন লিংখৎপা অসি অকক্না থবক অমা ওইবা অমসুং চুনবা তেক্নোলোজিশিং শীজিন্নদুনা স্তেসন অসি কান্নবা লৈবাক অনিমক্না লৌনবা মখানা লৈবাক অনিনা মতেং পীনবা দরকার ওই , মসিগীদমক লৈবাক অনিনা ফ্রেমৱার্ক এগ্রিমেন্ত খুৎয়েক পীনবা য়ানখি অমসুং মদুদা অফবা থবকশিংগীদমক স্পেস শীজিন্নবা অমসুং থিজিনবদা মতেং পীনবা হায়না য়ানখি ।
মন্ত্রীমন্দলনা ভারত অমসুং কীর্গীস্থানগী মরক্তা লিগেল মেত্রোলোজীগী লমদা য়ানা ৱারোল খুৎয়েক পীনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং কীর্গীস্থানগী মরক্তা লিগেল মেত্রোলোজীগী লমদা য়ানা ৱারোল পীনবদা অয়াবা পীখ্রে। য়ানা ৱারোল অসি ২০১৯গী জুন ১৩-১৪দা এস.সি.ও.গী সাইদলাইন্দা খুৎয়েক পীনগনি। কান্নবশিং: i. লিগেল মেত্রোলোজীগা মরী লৈনবা ইনফোর্মেসন অমসুং দোকুমেন্তশিং একচেঞ্জ তৌনবা; ii. লিগেল মেত্রোলোজীগী হিরমগা মরী লৈননা দিল তৌরিবা ওফিসিয়েলশিং অমসুং নন-ওফিসিয়েলশিংগীদমক ত্রেনিং প্রোগ্রামশিং দিবেলপ তৌবা; iii. লিগেল মেত্রোলোজীগী লমদা নাকল অনিগী তেংবাং পীননবগীদমক ওফিসিয়েলশিং, এক্সপার্তশিং অমদি প্রোফেস্নেলশিং একচেঞ্জ তৌনবা; iv. নাকল অনিগী কান্নগদবা সেমিনারশিং, ৱার্কশোপশিং, মীফমশিং, এতেচমেন্ত লর্নিং প্রোগ্রামশিংনচিংবদা শরুক য়াবা; v. মাংজৌননা পেক তৌরবা পোৎলমশিংগীদমক দরকার ওইবশিং লিংখৎপা অমদি মাংজৌননা পেক তৌরবা পোৎলমশিংগী স্তেত মেত্রোলোজিকেল সুপরভিজন পাংথোকপা; vi. মাংজৌননা পেক তৌরবা পোৎলমশিংদা রুলশিং/রেগুলেসনশিংগী স্তেতস নৌহৌনা য়েংশিনবা। vii. পোত্থোক পুথোক্লিবশিং অমসুং কঞ্জুমরশিংগী মরক্তা নাকল অনিগী সেতলমেন্তশিংদা মেত্রোলোজিকেল সুপরভিজন পাংথোকপদা এক্সপরিয়েন্স শেয়র তৌবা।
প্রধান মন্ত্রীগা ফর্স্ত সোলরগী সি.ই.ও., শ্রী মার্ক ৱিদমারগা উন্নবা

প্রধান মন্ত্রী, শ্রী নরেন্দ্র মোদীগা ফর্স্ত সোলরগী সি.ই.ও., শ্রী মার্ক ৱিদমারগা উন্নখ্রে। মখোয়না ভারতকী রিন্যুএবল ইনর্জী লেন্দস্কেপ, মরু ওইনা সোলর ইনর্জীগী মতাংদা তৌবা ঙম্বগী মতিক অমসুং ইং ২০৩০ ফাওবগী মনুংদা রিন্যুএবল সোর্সশিংদগী মৈ জি.দবল্যু. ৪৫০ পুথোক্নবা ঐখোয়গী পান্দমগী মতাংদা ৱারী শানখি। ফর্স্ত সোলরনা হন্দক্তা হৌদোকখিবা প্রদক্সন লিঙ্ক্‌দ ইন্সেন্তিব (পি.এল.আই.) স্কিম ফংদুনা মখোয়গী তোপ-তোপ্লবা থিন-ফিল্ম তেক্নোলোজী শিজিন্নদুনা ভারত্তা ইনফ্রাস্ত্রকচর ফেসিলিতী কয়া শেমগৎনীংবা অমসুং ভারতপু মালেমগী স্প্লাই চেনগী মনুং চলহনীংবগী অপাম্বগী মতাংদসু ৱাফম কয়া খন্নখি।
প্রধান মন্ত্রী অমসুং রাষ্ট্রপতি পুতিন্না অমনা অমগী মফমদা য়াইফ পাওজেল পীনখ্রে

প্রধান মন্ত্রী শ্রী নরেন্দ্র মোদী অমসুং রসিয়াগী রাষ্ট্রপতি ব্লাদিমির পুতিন্না ঙসি তেলিফোন্দা অনৌবা চহী ২০১৯গীদমক অমনা অমগী মফমদা য়াইফ পাওজেল পীনখ্রে। রসিয়াদা ঙসি ফাওবা পাংথোক্লিবা খৃষ্টমাসকী থৌরম অদুদা প্রধান মন্ত্রীনা রাষ্ট্রপতি অমদি রসিয়াগী প্রজাশিংগী মফমদসু য়াইফ পাওজেল পীখি। হৌখিবা চহীদা লৈবাক অনিগী মরক্তা স্পিসিয়েল অমসুং প্রিভিলেজ স্ত্রেতেজিক পার্তনরশিপ্তা ফংখিবা অচৌবা মাইলস্তোন অদু লুচিংবা অনিনা থাগৎপা ফোংদোকখি। মে থাদা সোচিদা পাংথোকখিবা ইন্তর এলিয়া অমসুং চহীগী মীফমগীদমক ওক্তোবর থাদা ন্যু দিল্লীদা রাষ্ট্রপতি পুতিনগী খোংচৎ মনুংদা মায় পাক্না পাক চাওনা খন্ন-নৈনখিবা অদু নৌহৌনা নিংশিংখি অমদি লুচিংবা অনিমক্না নাকল অনিগী ওইবা মরীশিংদা মোমেন্তম ঙাক্তুনা থম্বদসু য়ানখি। রাষ্ট্রপতি পুতিন্না ২০১৯গী সেপ্তেম্বর থাদা পাংথোক্কদৌরিবা চহীগী ইস্তর্ন ইকোনোমিক ফোরমদা বার্তন তৌরকপা অদু অমুক হন্না নিংশিংখি। ঙাকশেল অমসুং তেরোরিজম থেংনবা য়াওনা মরুওইবা লমশিংদা নাকল অনিগী ওইবা তেংবাং পীনবগী মতাংদসু খন্ন-নৈনখি। গ্লোবেল মল্তিলেতরেল ওর্দরদা ইন্দিয়া-রসিয়া কোওপরেসন্না মরুওইবা থৌদাং লৌরি হায়বা লুচিংবা অনিমক্না য়ানখি। মরম অদুনা লৈবাক অনিমক্না য়ুনাইতেদ নেসন্স, ব্রিক্স, এস.সি.ও. অমসুং অতোপ্পা মল্তিলেতরেল ওর্গনাইজেসনশিংদা মখা তানা নক্ননা চৎমিন্নখিগনি।
ন্যু জর্সিগী গবর্নর শ্রী ফিলিপ দি. মর্ফিনা প্রধান মন্ত্রীগা উন্নখ্রে

প্রধান মন্ত্রী শ্রী নরেন্দ্র মোদীনা ঙসি অয়ুক নই দিল্লীদা য়ুনাইতেদ স্তেতস ওফ অমেরিকাগী ন্যু জর্সি স্তেতকী গবর্নর শ্রী ফিলিপ দি. মর্ফিবু তরাম্না ওকখ্রে। গবর্নর ওইনা মসি মহাক্কী অহানবা ভারত খোংচৎনি। গবর্নর মর্ফি আগ্রা, মুম্বাই, হাইদ্রবাদ অমসুং অহমদাবাদতসু চৎকনি। ন্যু জর্সি অমসুং ভারতকী মরক্তা ললোন ইতিক অমসুং প্রজাশিংগী মরক্তা লৈনরিবা মরী হেন্না ফগৎহন্নবা গবর্নরগী অপাম্বা অদু প্রধান মন্ত্রী মোদীনা তরাম্না ওকখি। ভারতকা লোয়ননা মহাক্কী রাজ্যগী মরীশিং শেমগৎপদা মহাক্না প্রায়োরিতী পীরি হায়না গবর্নর মর্ফিনা প্রধান মন্ত্রীদা ফোংদোকখি অমসুং ভারত অমসুং অমেরিকাগী মরক্তা অফবা পার্তনরশিপ অমগী মায়কৈদা থবক তৌনবা ৱাফম থমখি। প্রধান মন্ত্রী মোদীনা অপেনবগা লোয়ননা ফোংদোকখি মদুদি অমেরিকাদা ইন্দিয়ান – অমেরিকানগী মীশিং খ্বাইদগী য়াম্না লৈরিবা ন্যু জর্সি রাজ্য অসি অমেরিকাদা ভারতকী ত্রেদ অমসুং ইনভেস্তমেন্তকী মকোকথোংবা মফম অমা ওইরি। শক্নাইরবা অনিমক্না সাইন্স, তেক্নোলোজী, ইঞ্জিনীয়ারিং, অঙ্ক অমসুং হায়র এদজুকেসন্দা তেংবাং পীনবদা য়ান্নখি। ন্যু জর্সিদা লৈরিবা ইন্দিয়ান অমেরিকান কাংলুপকী য়াইফনবগীদমক গবর্নরনা মশাগী ওইবা পুক্নিং চংলিবা অদুদা প্রধান মন্ত্রী শ্রী নরেন্দ্র মোদীনা অপেনবা ফোংদোকখি অমদি মসিনা ভারত অমসুং অমোরিকাগী মরক্তা থোং অমগুম মরু ওই হায়না ফোংদোকখি।
মালেমগী নুপীশিংগী নুমিৎনা লাকপদা প্রধান মন্ত্রীনা নুপীগী শক্তিবু ইকাই খুম্নখ্রে

মালেমগী নুপীশিংগী নুমিৎনা লাকপদা প্রধান মন্ত্রী শ্রী নরেন্দ্র মোদীনা নুপীগী শক্তিবু ইকাই খুম্নখ্রে। প্রধান মন্ত্রীনা হায়খি, “মালেমগী নুপীশিংগী নুমিৎনা লাকপদা ঐখোয়না ঐখোয়গী হনবা নাইদ্রবা নুপীগী শক্তিবু ইকাই খুম্নজরি। নুপীদা শক্তি শিন্ননবা মখাতানা ৱারেপ কয়া অমা লৌখিবদা ঐখোয়না চাউথোচবা ফাওরি। তোঙান-তোঙানবা লমশিংদা নুপীশিংনা উৎলিবা অঙকপা থৌওংশিংদা ভারত মচা পুম্নমক্না চাউথোকচরি”
জি-২০ সমিৎ শরুক য়াদ্রিঙৈ মমাংদা প্রধান মন্ত্রীনা পীখিবা ৱারোল

মখা অসি প্রধান মন্ত্রী নরেন্দ্র মোদীনা জি-২০ সমিৎ শরুক য়ানবা থাদোক্ত্রিঙৈ মমাংদা পীখিবা ৱারোলনি। “অর্জেন্তিনানা য়ুম্বু ওইবা ১৩সুবা জি-২০ শরুক য়ানবা ঐ ২০১৮গী নবেম্বর ২৯দগী দিশেম্বর ১ ফাওবা বুনোস আইরিসতা চৎকনি। জি-২০না মালেমগী খ্বাইগী চাউবা ইকনোমি ২০গী মরক্তা মতেং পীনবা হেনগৎহন্নবা হোৎনরি। মসি লিংখৎলকপা চহি ১০গী মনুং অসিদা, জি-২০না তুংকোইনা চৎনগদবা চাউখৎ-থৌরাংগী থবকশিং য়োকখৎলি।মসিগী পান্দম অসি চাউখৎলক্লিবা লৈবাকশিং অমসুং ভারতকুম্বা ফগৎলক্লিবা ভারতকুম্বা মালেমদা য়াংনা চাউখৎলক্লিবা লৈবাক অসিগী ওইনা য়াম্না কান্নবা অমনি। মীফম অসিগী পান্দম “অফবা অমসুং তুংকোইনা চৎনগদবা চাউখৎ-থৌরাংগী থবকশিংগীদমক ৱাখল তামিন্নবা” অসিনা মালেমগী ওইনা শেন-থুমগী ফিবম ফগৎহনবদা ভারতনা লৌরিবা থৌদাং অসি মশক খঙলি। লুপ অসি লৈরকপদগী হৌখিবা চহি ১০ অসিদা জি-২০না পাংথোকখিবা থবকশিং অতোপ্পা জি-২০গী লুচিংবশিংগা উনদুনা অমুক হন্না খন্নগনি হায়না ঐনা থাজবা থম্লি অমসুং লাক্কদৌরিবা চহিশিংদা মায়োক্নগদৌরিবা খুদোংচাদবশিং থেংননবা উপায়শিং খন্নগনি। ঐখোয়না মালেমগী ইকনোমি,ললোন-ইতিক, মালেমগী তেক্স মওং, থবক শুবগী মওং, নু্পীদা শক্তি পীবা, ইনফ্রাস্ত্রকচর অমসুং তুংকোইনা চৎনগদবা চাউখৎ-থৌরাংগী থবকশিংগী মতাংদা কুপ্না ৱা খন্নগনি। মালেমগী শেন-থুম চাউখৎহনবদা মতেং ওইরম্বা নৌনা ফগৎলকপা ইকনোমিশিং হৌজি মমাংদা অমুক্তা ওইখিদ্রিবা মওংদা ইকনোমিক অমসুং শেন-থূমগী খুদোংচাদবা কয়া মায়োক্নরি। মালেমগী ওইনা অফবা ওইনবা অমসুং হৌজিক থেংনরিবা তশেং-তশেংবা মশকশিং অসি মশক খঙদুনা মালেমগী লৈবাকশিংনা অওনবা পুরকপগী তঙাইফদবশিং অদু ঐনা পুথোকতুনা খন্নগনি।শেন-থুমগা মরি লৈনবা অরানবা থবকশিং তৌরম্লগা মীচেন ওইখিবশিংগী মথকতা থবক লৌখৎনবা অমসুং তেরোরিজমদা শেন-থাদবা লাকশিন্নবা মালেমগী ওইনা মতেং পীনবা হেনগৎহনবগী তঙাইফদবশিং অদু খন্নগনি। মমাংদা পাংথোকখিবগুম, সমিৎ অসিগী নাকলদা লুচিংবা কয়াগা উনদুনা লৈবাক অনিনা পাম্নবা ৱাফমশিংদা ৱা খন্নবগী খুদোংচাবা লৈগনি হায়না ঐনা থাজবা থম্লি”।
মন্ত্রী-মন্দলনা নেস্নেল পোলিসী ওন বাইওফ্যুএলস -২০১৮গী অমেন্দমেন্তশিং অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দলনা নেস্নেল পোলিসী ওন বাইওফ্যুএলস – ২০১৮গী অমেন্দমেন্তশিং অয়াবা পীখ্রে। “নেস্নেল পোলিসী ওন বাইওফ্যুএলস -২০১৮” অসি ন্যু এন্দ রিন্যুএবল ইনর্জী মন্ত্রালয়গী খুত্থাংদা ২০০৯দা প্রমুলগেৎ তৌখিবা নেস্নেল পোলিসী ওন বাইফ্যুএলস সুপর্সেসন তৌদুনা ০৪.০৬.২০১৮ দা পেত্রোলিয়ন এন্দ নেচরেল গ্যাস মন্ত্রালয়না নোতিফাইদ তৌখি। বাইওফ্যুএলশিংগী লমদা চাউখৎলকপশিং অসিনা মরম ওইরগা নেস্নেল বাইওফ্যুএল কোওর্দিনেসন কম্মিতি(এন.বি.সি.সি.)গী মীফমশিংদা বাইওফ্যুএল পুথোকপা হেনগৎনবা, স্তেন্দিং কম্মিতিগী রিকম্মেন্দেসনগী মতাংদা ৱারেপ কয়ামরুম লৌখিবা অমসুং ০১.০৪.২০২৩দগী হৌনা লৈবাক শিনবা থুংবদা ইথানোল চাদা কুন হেনগৎহন্নবা ইথানোল ব্লেন্দেদ পেত্রোল পুথোক্নবা হৌনবগী ৱেরেপ অসি নেস্নেল পোলিসী ওন বাইওফ্যুল্সতা শেমদোকখি। নেস্নেল পোলিসী ওন বাইওফ্যুল্সতা অয়াবা পীখিবা মরু ওইবা অমেন্দমেন্তশিং অদু মখাদা পীরি: বাইওফ্যুএলশিং পুথোক্নবা ফীদস্তোকশিং হেনগৎহনবদা অয়াবা পীবা, ২০৩০দগী হৌদুনা ইথানোল ব্লেন্দিং তৌবগী তার্গেৎ অসি ই.এস.ৱাই. ২০২৫-২৬তা পেত্রোলদা ইথানোল ব্লেন্দিং তৌবা অসি ২০%দা হেনগৎহনবা, স্পেসিএল ইকনোমিক জোন (এস.ই.জেৎ)/এক্সপোর্ত ওরিয়েন্তেদ য়ুনিৎশিং (ই.ও.য়ু.শিং)দা লৈবা য়ুনিৎশিংনা মেক ইন ইন্দিয়া প্রোগ্রামগী মখাদা লৈবাক অসিদা বাইওফ্যুএলশিং পুথোকপা প্রমোৎ তৌবা, এন,বি.সি.সি.দা অনৌবা মেম্বরশিং হাপচিনবা, অখন্নবা কেসশিংদা বাইওফ্যুএলশিং এক্সপোর্ত তৌবগী অয়াবা পীবা, অমসুং নেস্নেল বাইওফ্যুএল কোওর্দিনেসন কম্মিতিগী মীফমশিংদা লৌখিবা ৱারেপশিংগী মতুং ইন্না পোলিসীদা ৱাহৈ খরা ককথৎপা/শেমদোকপা। প্রপোজেল অসিনা মেক ইন ইন্দিয়া দ্রাইবকী লম্বী য়াৎকদবা ইন্দিজিনস তেক্নোলোজীশিংগী মীৎয়েং চীংশিনগনি অমসুং চাউখৎহনগনি অমসুং মসিনা থবক কয়া পীবা ঙম্লগনি। হৌজিক লৈরিবা নেস্নেল পোলিসী ওন বাইওফ্যুএলস অসি ২০১৮দা পুথোকখি। অমেন্দমেন্ত তৌবগী প্রপোজেল অসিনা মেক ইন ইন্দিয়া দ্রাইবকী লম্বী য়াৎতুনা বাইওফ্যুএল হেন্না-হেন্না পুথোক্তুনা পেত্রোলিয়মগী পোত্থোকশিং ইম্পোর্ত তৌবা হন্থহল্লগনি। বাইওফ্যুএলশিংগী মতাংদা ফীদস্তোকশিং হেনগৎপদা অয়াবা পীবা অসিনা আত্মনির্ভর ভারত থৌগৎলগনি অমসুং প্রধান মন্ত্রীগী ২০৪৭ ফাওবদা ‘ইনর্জী ইন্দিপেন্দেন্ত’ ওইবা ভারত ওইহন্নবগী মঙলান অদুদা ইনোৎ হাপ্লগনি।
তেজস্বিনী সাৱন্তনা নুপীগী ৫০ মীতর রাইফল ৩ পোজিসন ইভেন্তা সনাগী তকমান লৌরকপদা প্রধান মন্ত্রীনা নুংঙাইবা ফোংদোকখ্রে

তেজস্বিনী সাৱন্তনা নুপীগী ৫০ মীতর রাইফল ৩ পোজিসন ইভেন্তা সনাগী তকমান লৌরকপদা প্রধান মন্ত্রী শ্রী নরেন্দ্র মোদীনা নুংঙাইবা ফোংদোকখ্রে। প্রধান মন্ত্রীনা হায়খি, “নুমীৎ নিনিদা তকমান অনি! নুপীগী ৫০ মীতর রাইফল ৩ পোজিসন ইভেন্তা সনাগী তকমান লৌরকপগীদমক তেজস্বিনী সাৱন্তকী মফমদা নুংঙাইবা ফোংদোকচরি। ফাইনেলদা মহাক্না সি দবল্যু জিগী রেকোর্দ অমা থমখিবা অদুনা ঐখোয়বু হেন্না নুংঙাইহল্লে।”
প্রধান মন্ত্রীনা ইস্কোন, নই দিল্লীদা পাংথোকপা গীতা অরাধানা মহোৎসবতা শরুক য়াখ্রে

প্রধান মন্ত্রী শ্রী নরেন্দ্র মোদীনা ঙসি নই দিল্লীগী ইস্ত ওফ কৈলাশতা লৈরিবা ইস্কোন-গ্লোরী ওফ ইন্দিয়া কলচরেল সেন্তরদা গীতা অরাধানা মহোৎসবতা শরুক য়াখ্রে। মহাক্না ইস্কোন ভক্তশিংনা শেম শারবা অখন্নবা ভগৱৎ গীতা অমা মায়খুম হাংদোকখি। মসি মীতর ২.৮ শাংই অমসুং কিলোগ্রাম ৮০০ লুম্মি। মীয়াম তিনবা মীফমদা ৱা ঙাংলদুনা প্রধান মন্ত্রীনা হায়খি মদুদি অসিগুম্লবা চিং লেমলবা ভগৱৎ গীতা মায়খুম হাংদোকপা অসি অখন্নবা থৌরম অমনি। মসিগী অখন্নবা লাইরিক অসিনা মালেম অসিদা ভারতকী পুক্নীং লৌশিংগী খুদম অমা ওইরগনি হায়না মহাক্না ফোংদোকখি। লোকমান্য তিলক্না জেলদা লৈরিঙৈ মনুংদা ইখিবা “গীতা রহস্যা” অদু প্রধান মন্ত্রীনা নৌহৌনা নীংশিংখি, মদুদা মহাক্না অরাইবা লোন্দাদা নিশকাম কর্মগী ভগবান কৃষ্ণগী পাওজেল অদু শন্দোক্না তাক্লি। মহাত্মা গান্ধীনা ইবীরম্বা “ভগৱৎ গীতা একোর্দিং তু গান্ধী” অদুসু মহাক্না পনখি। লাইরিক অসিগী কোপী অমা অমেরিকাগী হান্নগী রাস্ত্রপতী বরাক ওবামাগী মফমদা খুদোল তমখি হায়না মহাক্না মখা তাখি। প্রধান মন্ত্রীনা মহাকাব্য অসিগী মরমদা মালেমগী থাক্তা এৱার্নেস হেঙ্গৎহন্নবগীদমক শ্রীলা ভক্তিবেদান্তা প্রভুদজীনা হোৎনবীখিবা অদুবু থাগৎপা ফোংদোকখি। প্রধান মন্ত্রীনা হায়খি মদুদি ঐখোয়না পুন্সিদা খুদোংচাদবা অমা মায়োক্নরকপা মতমদা ভগৱৎ গীতা অসি মতম পুম্নমক্তা ঐখোয়গী লমজিং লমতাকপীবা ওইবা ঙম্মি। গীতাদা ইরিবা মমিং চৎপা শৈরেং অমা নীংশিংলদুনা মহাক্না হায়খি মদুদি ঐখোয়না মীওইবা জাতিগী য়েক্নবশিংগা মায়োক্নবা মতমদা ইশ্বরগী শক্তি অসি মতম পুম্নমক্তা ঐখোয়গা লোয়নদুনা লৈ। গীতানা ঐখোয়বু প্রজা মীয়াম অমসুং জাতিগীদমক থৌদাং পাংথোক্নবা পুক্নীং থৌগৎলি হায়না মহাক্না ফোংদোকখি। মীওইবা জাতিনা মায়োক্নরিবা খুদোংচাদবা কয়া অমাদা ভারতকী ভেল্যুশিং অমসুং কলচরনা ৱারোইশিন পুরক্লি হায়না প্রধান মন্ত্রীনা ফোংদোকখি। মসিগা মরি লৈননা মহাক্না যোগ অমসুং অয়ুর্বেদগী ৱাফমসু পনখি।
য়ু.এস.আই.বি.সি.গী বোর্দ মেম্বরশিংনা প্রধান মন্ত্রীগা উনখ্রে

য়ুনাইতেদ স্তেৎস ইন্দিয়া ব্যুজিনেস কাউন্সিল (য়ু.এস.আই.বি.সি.)গী বোর্দ মেম্বরশিংনা ঙসি প্রধান মন্ত্রী শ্রী নরেন্দ্র মোদীগা উনখ্রে। মখোয়না চয়োল অসিদা মুম্বাইদা পাংথোকখিবা ইন্দিয়া আইদিয়া ফোরমদা ফংলকখিবশিংগী মতাংদা প্রধান মন্ত্রীদা পাউদমখি। ব্যুজিনেসকী লুচীংবশিং অদুনা লৈবাক অনিগী ওইবা ললোন-ইতিক তৌনবা বিলিয়ন দোলর ৫০০ য়ৌহন্নবগীদমক্তা রোদ মেপ অমা শেম শানবগী অপাম্বা ফোংদোকখি অমসুং মখোয়গী ভারত্তা পাইখৎলিবা সি.এস.আর.গী থবক-থৌরমশিংসু হেনগৎহনবা পামখি। মেম্বরশিং অদুগা ৱারী শানরদুনা প্রধান মন্ত্রীনা হায়খি মদুদি ভারত সরকারনা রিফোর্ম কয়া পাইখৎলে। মহাক্না ভারত্তা ইনভেস্ত তৌবগী ওইথোকপা য়াবশিং অদুসু ফোংদোকখি লোইননা অমেরিকান ইনভেস্তর কম্যুনিতীদা লৈবাক অসিদা ইনভেস্ত তৌবা হেনগৎনবা পুক্নীং থৌগৎখি। ভারত অমসুং য়ু.এস.কী মরক্তা শরুক য়ামিন্নরিবা মগুনশিংগী মতাংদা ফোংদোক্লদুনা প্রধান মন্ত্রীনা লৈবাক অনিগী মরক্তা মীয়াম্না লোইনবা হেনগৎহনবগী মথৌ তাবা অদুদা শাফু পীখি।
প্রধান মন্ত্রীনা কৃষ্ণ কন্সিয়সনেস (ইস্কোন)গী ইতালিয়ন কোংগ্রিগেসনগী মীহুৎশিংগা উনখ্রে

প্রধান মন্ত্রী শ্রী নরেন্দ্র মোদীনা কৃষ্ণ কন্সিয়সনেস (ইস্কোন)গী ইতালিয়ন কোংগ্রিগেসনগী মীহুৎশিং য়াওনা তোঙান-তোঙানবা ওর্গনাইজেসনশিংগী কাংলুপকী মেম্বরশিংগা উন্নদুনা ৱারী শাখ্রে। প্রধান মন্ত্রীনা ইতালিদা ভগ্বদ গীতাগী পাউজেল শন্দোকপা য়াওনা তোঙান-তোঙানবা খুন্নাইগী ওইবা থবক-থৌরমশিংদা মখোয়না শরুক তম্লিবা অসিগীদমক মখোয়বু থাগৎপা ফোঙদোকখ্রে।
সিবিল অমসুং কম্মর্সিয়েলগী থবকশিংদা ভারত অমসুং মোরোক্কোগী মরক্তা লৈবাক অনিগী আইনগী তেংবাং পীননবা য়ানচে মন্ত্রীমন্দলনা অয়াবা পীরে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা সিবিল অমসুং কম্মর্সিয়েলগী থবকশিংদা ভারত অমসুং মোরোক্কোগী মরক্তা লৈবাক অনিগী আইনগী তেংবাং পীননবা য়ানচে অয়াবা পীরে। মচং ওইবা ৱাফমশিং: i. সমোনগী অমসুং অতোপ্পা আইনগী থবকশিং নৎত্রগা চে-চাংশিং; ii. সিবিলগী কেসশিংগী শাখি লৌবা; iii. চে-চাংশিং পুথোকপা, মশক তাকপা নৎত্রগা য়েংশিনবা, রেকোর্দ তৌবা; iv. সিবিলগী কেসশিংদা শাখি লৌনবা লেত্তর ওফ রিক্বেস্ত পীবা; অমসুং v) আরবিতেল এৱার্দশিং মশক খঙবা অমসুং চৎনহনবা। কান্নবশিং: য়ানচে অসিনা লৈবাক অনিমক্কী মীয়ামদা কান্নহল্লগনি। মসিনা লৈবাক অনি অসিগী সিবিল অমসুং কম্মর্সিয়েলগী থবকশিং মতেং পীনবা অমসুং মরূপ-মপাং ওইবগী মরি হেনগৎহনগনি। ভারত অমসুং মোরোক্কোগী মরক্তা লৈনরিবা য়ানচে অসিনা সমোন তৌবা, আইনগী চে-চাংশিং, লেত্তর ওফ রিক্বেস্ত পীবা অমসুং য়াথংশিং অমসুং আরবিতেল এৱার্দশিং থবক ওইনা পাংথোকপা য়াওরি। নুংগীৱারোল: নীংতমদ্রিঙৈ মমাংদগী ভারত অমসুং অফ্রিকাগী লৈবাকশিং মরি লৈনরক্লে। ভারত অমসুং মোরোক্কো অফবা মরি লৈনরি অমসুং চহি কয়া অসিদা নাকল অনিগী মরি অসি ফগৎলকপা উরি। লৈবাক অনিমক নন-এলাইন্ত মুভমেন্তকী শরুক অমনি। মোরোক্কোগী লোইলম লৈঙাক লোইশিনবা অমসুং মোরোক্কোগী মনীংতম্বদা য়ুনাইতেৎ নেসন্সতা ভারতনা শৌগৎখি। ১৯৫৬গী জুন ২০দা ভারতনা মোরোক্কো মশক খঙখি অমসুং ১৯৫৭দগী মরি লৈনবা হৌখি। সিবিল অমসুং কম্মর্সিয়েলগী থবকশিংদা ভারত অমসুং মোরোক্কোগী মরক্তা লৈবাক অনিগী আইনগী তেংবাং পীনবা অসিগী মরুওইবা খঙদুনা নাকল অনিগী মতেং পাংনবা হেনগৎহনবদা ভারতনা থাজবা থমখি।
প্রধান মন্ত্রীনা সাইক্লোন অম্ফান্না শোকহল্লবা ওরিশাগী মফমশিং নোংথক্তগী য়েংশিনখ্রে; লুপা করোর ৫০০গী শেলগী তেংবাং লাউথোকখ্রে

প্রধান মন্ত্রী শ্রী নরেন্দ্র মোদীনা ঙসি সাইক্লোন অম্ফান্না ওইহল্লিবা ফিভমগী চাং লেপ্নবা ওরিশাদা চৎখ্রে। খোংচৎ অসিদা কেন্দ্রগী মন্ত্রী, শ্রী ধর্মেন্দ্র প্রধান, কেন্দ্রগী রাজ্য মন্ত্রী শ্রী বাবুল সুপ্রিয়ো, শ্রী প্রতাপ চন্দ্র সরাঙ্গি অমসুং সুকুমারি দেবশ্রী চৌধুরিনা মহাক্কা লোইনদুনা চৎখি। ওরিশাগী রাজ্যপাল শ্রী গনেশি লাল অমসুং মুখ্য মন্ত্রী শ্রী নবীন পতনায়ক্না প্রধান মন্ত্রীগা লোইনদুনা সাইক্লোন্না শোকহল্লবশিং য়েংশিন্নবা ভাদ্রাক অমসুং বালেশ্বরদা নোংথক্তগী য়েংশিনখ্রে। নোংথক্তগী য়েংশিনবা লোইরবা মতুং, প্রধান মন্ত্রীনা সভাপতী ওইদুনা ওইরিবা ফিভম অদু য়েংশিন্নবা রাজ্য অমসুং কেন্দ্রগী মতোকথোংবা ফঙ্কসনরীশিংগা লোয়ননা ভুবনেশ্বরদা মীফম অমা পাংথোকখি। মহাক্না ওরিশা রাজ্যগীদমক লুপা করোর ৫০০গী শেলগী তেংবাং অমা লাউথোকখি। প্রধান মন্ত্রীনা মহাক্কী ওইবা থাজবা পীখি মদুদি মসিগী অৱাবা মতম অসিদা কেন্দ্র সরকারনা রাজ্য সরারশিংগা লোয়ননা লেংমান্ননা থবক তৌমিন্নগনি অমদি সাইক্লোন্না শোকহল্লবা মফমশিংদা ইনফ্রাস্ত্রকচর নৌনা শেমগৎ-শাগৎপদা পীবা য়াবা তেংবাং পুম্নমক পীগনি। ওরিশাগী মীয়ামগা লোয়ননা সোলিদরিতী অমদি লৈখিদ্রবশিংগীদমক অৱাবা ফোংদোক্লদুনা প্রধান মন্ত্রীনা রাজ্য অসিদা সাইক্লোন্না মরম ওইদুনা লৈখিদ্রবশিংগী নক্নবা মীওইশিংদা লুপা লাখ ২ অমদি শোক্লবশিংগীদমক লুপা ৫০,০০০গী এক্স গ্রেসিয়া লাউথোকখি।
রসিয়ান ফেদরেসনগী রাস্ত্রপতিগা লোয়ননা প্রধান মন্ত্রীনা তেলেফোন্দা ৱারী শাবা

প্রধান মন্ত্রী শ্রী নরেন্দ্র মোদী অমসুং রসিয়ান ফেদরেসনগী রাস্ত্রপতি শ্রী ব্লাদিমির ব্লাদিমিরোবিচ পুতিন্না ঙসি তেলেফোন্দা ৱারী শাখ্রে। রসিয়াগী ত্রেদিসনগী মতুং ইন্না রসিয়ান ফেদরেসন্দা হন্দক্তা পাংথোকখিবা খৃস্তমাস থৌরম অদু নিংশিংলদুনা প্রধান মন্ত্রীনা রাস্ত্রপতি পুতিন অমসুং রসিয়াগী মীয়ামদা য়াইফ পাউজেল পীখি। রাস্ত্রপতি পুতিন্না য়াইফ পাউজেল অদু তরাম্না ওকখি অমদি প্রধান মন্ত্রী মোদী অমসুং ভারতকী প্রজাবু চাউখৎপা, খুমাং চাউশিনবা, শান্তি অমসুং নুঙাই য়াইফবগী পাউজেল পীখি। লুচিংবা অনিমক্না হৌখিবা নুমীৎশিংদা অখন্ননা চহী ২০১৯দা লৈবাক অনিগী মরক্তা স্পিসিয়েল প্রিভিলেজ স্ত্রেতেজিক পার্তনরশিপকী মশকথোকপা থবকশিংদা নুঙাইবা ফোংদোক্নখি। চহী ২০২০দা ভারত-রসিয়াগী মরী হেন্না চেৎশিলহন্নবা মখা তানা কুপ্না খন্নবা অমসুং থবক তৌমিন্নবদসু মখোয়না য়ানবা পুরকখি। চহী ২০২০ অসি রসিয়াগীদমক অখন্নবা মশক থোকপা ওইরগনি হায়না প্রধান মন্ত্রীনা অকনবা ৱাফম থমখি, অমসুং চহী অসিগী মে থাদা মোস্কোদা পাংথোক্কদৌরিবা ৭৫শুবা ভিক্তরী দে সেলেব্রেসন্দা শরুক য়ানবা প্রধান মন্ত্রীগী মফমদা রাস্ত্রপতি পুতিন্না বার্তন তৌরকখিবা অদু তৌবিমল খংবা উৎপগা লোয়ননা অমুক হন্না নিংশিংখি। প্রধান মন্ত্রীনা হায়খি মদুদি মহাক্না রসিয়াদা চহী অসিদা পাংথোক্কদৌরিবা সংহাই কোওপরেসন ওর্গনাইজেসন অমসুং ব্রিক্স লৈবাকশিংগী মীফমশিংদা শরুক য়ানবা মীৎয়েং থম্লি অমসুং ২১শুবা নাকল অনিগী চহীগী মীফমগীদমক রাস্ত্রপতি পুতিনবু ভারত্তা তরাম্না ওক্লি। লুচিংবা অনিমক্না রিজনেল অমসুং গ্লোবেল ইসুশিংদা মীৎয়েংশিং একচেঞ্জ তৌনখি অমদি রিজনেল অমসুং গ্লোবেলগী সেক্যুরিতী, শান্তি, অমসুং তংদু লৈতাবা পুরক্নবগীদমক ভারত অমসুং রসিয়াগী মীৎয়েংদা চাউনা মান্নরিবা অদু ফোংদোকখি।
প্রধান মন্ত্রী হয়েং এন.সি.সি. রেলীদা শরুক য়াগনি

প্রধান মন্ত্রী শ্রী নরেন্দ্র মোদী হয়েং নই দিল্লীগী চারিঅপ্পা পেরেদ গ্রাউন্দদা পাংথোকপা নেস্নেল কেদেত কোর্পস (এন.সি.সি.) রেল্লীদা শরুক য়াগনি। থৌরম অদুদা প্রধান মন্ত্রীনা গার্দ ওফ ওনর য়েংশিনগনি অমসুং তোঙান তোঙানবা এন.সি.সি. কন্তিজেন্তশিংনা পাংথোকপা মার্ত পাস্ত য়েংগনি। কলচরেল পর্ফোমেন্স অমগা লোয়ননা এন.সি.সি. কেদেতশিংনা এদভেনচর স্পোর্তস, ম্যুজিক অমসুং পর্ফোমেন্স অর্তনচিংবা লমশিংদা মখোয়গী তৌবা ঙম্বশিং প্রধান মন্ত্রীগী মাংদা লান্থোক্কনি। প্রধান মন্ত্রীনা থাগৎনিঙাই ওইরবা এন.সি.সি. কেদেতশিংদা এৱার্দসু য়েন্থোক্কনি অমদি তুংদা ময়ামগী মফমদা ৱা ঙাংগনি। চহী খুদিংগী, এন.সি.সি. কেদেত চা কয়া রিপব্লিক কেম্পকীদমক নই দিল্লীদা লাক্লি। মমাংগী চহীদা প্রধান মন্ত্রীনা এন.সি.সি. রেলীদী ৱা ঙাংবা মতমদা নেচরেল দিজাস্তর মনুংদা মখোয়না মী কনবা অমসুং তেংবাং পীবগী ওপরেসনশিংদা হোৎনরিবশিং লোয়ননা স্বচ্ছ ভারত অভিয়ানগুম্বা ইনিসিয়েতিবশিং প্রমোৎ তৌনবগীদমক মখোয়না হোৎনরিবশিং অদু থাগৎপা ফোংদোকখি।